b'\n_START_ARTICLE_\nEn eventyrbok-serien\n_START_PARAGRAPH_\nEn eventyrbok-serien (engelsk: A Puppet Storybook) er en popul\xc3\xa6r eventyrbokserie for de yngste med kjente eventyrfortellinger som ble gitt ut fra slutten av 1960-tallet og frem til 1980-tallet._NEWLINE_Hver bok fortalte et kjent eventyr og hadde flotte fargebilder med ulike dukkefigurer p\xc3\xa5 hver side med litt tekst til. Et 3-dimensjonalt bilde var klistret p\xc3\xa5 forsiden og ved \xc3\xa5 bevege litt p\xc3\xa5 boka kunne man se figurene p\xc3\xa5 bildet bevege seg._NEWLINE_B\xc3\xb8kene ble utgitt av A/S Forlagshuset i Oslo og kommer opprinnelig fra Japan der b\xc3\xb8kene ble gitt ut av Zokeisha Publications Ltd. Tadazu Izawa og Shigemi Hijikata har illustrert b\xc3\xb8kene som er oversatt til mange ulike spr\xc3\xa5k. P\xc3\xa5 engelsk ble b\xc3\xb8kene gitt ut av amerikanske Grosset & Dunlap, Inc.'